આ તો ઈશ તણો આવાસ (ईशावास्यम् इदम् सर्वम्) આ  તો  ઈશ તણો  આવાસ  તું  આમંત્રિત  અતિથિ  એનો નહિ સ્વામી નહિ દાસ આ  તો  ઈશ તણો  આવાસ  એ પીરસે તે ખા તું રસથી   એ આપે તે લે એનાં જનને તારાં ગણીને એ રાખે તેમ રહે  વેરતો  પ્રતિપળ  હેતનું  હાસ આ  તો  ઈશ તણો  આવાસ  અખંડ ચાલે બ્રહ્મચિંચોડો  કોઈ તાણે કોઈ માણે તું નવરો નવ  રે’જે   વહેજે ધૂંસરી      ગજા     પ્રમાણે  કામમાં ના’વે  કદીય  કચાશ આ  તો  ઈશ તણો  આવાસ  તું અથરો નવ થાજે જાવા નવ રે’જે વળી ચોંટી સૌ સાથે  વહેંચીને  ખાજે રામની  દીધેલ રોટી  સુધાસમ સમજી સહ્યારી છાશ આ  તો  ઈશ  તણો  આવાસ -કરસનદાસ માણેક